Document ID: 32007R1526

ΚΑΝΟΝΙΣΜΌΣ (ΕΚ) αριθ. 1526/2007 ΤΟΥ ΣΥΜΒΟΥΛΊΟΥ
της 17ης Δεκεμβρίου 2007
για την τροποποίηση του κανονισμού (ΕΚ) αριθ. 2505/96 σχετικά με το άνοιγμα και τον τρόπο διαχείρισης αυτόνομων κοινοτικών δασμολογικών ποσοστώσεων όσον αφορά ορισμένα αγροτικά και βιομηχανικά προϊόντα
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας, και ιδίως το άρθρο 26,
την πρόταση της Επιτροπής,
Εκτιμώντας τα ακόλουθα:
(1)
Στις 20 Δεκεμβρίου 1996, το Συμβούλιο εξέδωσε τον κανονισμό (ΕΚ) αριθ. 2505/96 (1). Η κοινοτική ζήτηση για τα εν λόγω προϊόντα πρέπει να καλυφθεί υπό τους πλέον ευνοϊκούς όρους. Προς τούτο, από την 1η Ιανουαρίου 2008, ορισμένες υφιστάμενες ποσότητες δασμολογικών ποσοστώσεων πρέπει να αυξηθούν ή να μειωθούν και να ανοιχθούν ορισμένες νέες δασμολογικές ποσοστώσεις με μηδενικό δασμολογικό συντελεστή για τις αναγκαίες ποσότητες, χωρίς να διαταραχθούν οι αγορές αυτών των προϊόντων.
(2)
Ο όγκος για δύο κοινοτικές δασμολογικές ποσοστώσεις δεν επαρκεί για να καλύψει τις ανάγκες της κοινοτικής βιομηχανίας κατά την τρέχουσα περίοδο ποσοστώσεων που λήγει στις 31 Δεκεμβρίου 2007. Ως εκ τούτου, οι όγκοι αυτοί πρέπει να αυξηθούν με ισχύ από την 1η Ιανουαρίου 2007.
(3)
Δεν είναι πλέον προς το συμφέρον της Κοινότητας να συνεχίσει να παραχωρεί, το 2008, κοινοτικές δασμολογικές ποσοστώσεις για ορισμένα προϊόντα τα οποία έτυχαν αναστολής των δασμών το 2007. Επομένως, τα προϊόντα αυτά πρέπει να διαγραφούν από τον πίνακα του παραρτήματος Ι του κανονισμού (ΕΚ) αριθ. 2505/96.
(4)
Λόγω του μεγάλου αριθμού των τροποποιήσεων που πρέπει να επέλθουν και για λόγους σαφήνειας, πρέπει να αντικατασταθεί εξ ολοκλήρου το παράρτημα Ι του κανονισμού (ΕΚ) αριθ. 2505/96.
(5)
Κατά συνέπεια, ο κανονισμός (ΕΚ) αριθ. 2505/96 πρέπει να τροποποιηθεί αναλόγως.
(6)
Λόγω της οικονομικής σημασίας του παρόντος κανονισμού, απαιτείται να γίνει επίκληση των λόγων έκτακτης ανάγκης του σημείου Ι.3 του πρωτοκόλλου σχετικά με το ρόλο των εθνικών κοινοβουλίων στην Ευρωπαϊκή Ένωση, το οποίο προσαρτάται στη συνθήκη για την Ευρωπαϊκή Ένωση και στις συνθήκες για την ίδρυση των Ευρωπαϊκών Κοινοτήτων.
(7)
Δεδομένου ότι η περίοδος ισχύος των ποσοστώσεων αρχίζει την 1η Ιανουαρίου 2008, ο παρών κανονισμός πρέπει να τεθεί σε εφαρμογή την ίδια ημερομηνία με άμεση ισχύ,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα I του κανονισμού (ΕΚ) αριθ. 2505/96 αντικαθίσταται από το κείμενο που παρατίθεται στο παράρτημα του παρόντος κανονισμού.
Άρθρο 2
Για την περίοδο ποσοστώσεων από την 1η Ιανουαρίου μέχρι τις 31 Δεκεμβρίου 2007, στο παράρτημα Ι του κανονισμού (ΕΚ) αριθ. 2505/96:
-
ο όγκος της δασμολογικής ποσόστωσης με αύξοντα αριθμό 09.2603 ορίζεται σε 6 500 τόνους,
-
ο όγκος της δασμολογικής ποσόστωσης με αύξοντα αριθμό 09.2950 ορίζεται σε 12 000 τόνους.
Άρθρο 3
Με ισχύ από την 1η Ιανουαρίου 2008, στο παράρτημα Ι του κανονισμού (ΕΚ) αριθ. 2505/96:
-
ο όγκος της δασμολογικής ποσόστωσης με αύξοντα αριθμό 09.2030 ορίζεται σε 1 500 τόνους,
-
ο όγκος της δασμολογικής ποσόστωσης με αύξοντα αριθμό 09.2603 ορίζεται σε 6 500 τόνους,
-
ο όγκος της δασμολογικής ποσόστωσης με αύξοντα αριθμό 09.2624 ορίζεται σε 600 τόνους,
-
ο όγκος της δασμολογικής ποσόστωσης με αύξοντα αριθμό 09.2907 ορίζεται σε 2 500 τόνους,
-
ο όγκος της δασμολογικής ποσόστωσης με αύξοντα αριθμό 09.2914 ορίζεται σε 5 000 τόνους,
-
ο όγκος της δασμολογικής ποσόστωσης με αύξοντα αριθμό 09.2950 ορίζεται σε 12 000 τόνους.
Άρθρο 4
Στο παράρτημα Ι του κανονισμού (ΕΚ) αριθ. 2505/96 παρεμβάλλονται οι δασμολογικές ποσοστώσεις 09.2763, 09.2806, 09.2808, 09.2810, 09.2812, 09.2814, 09.2816 και 09.2818, με ισχύ από την 1η Ιανουαρίου 2008.
Άρθρο 5
Οι δασμολογικές ποσοστώσεις με αύξοντα αριθμό 09.2610, 09.2612, 09.2625, 09.2627, 09.2809, 09.2882, 09.2904, 09.2919, 09.2920, 09.2979 και 09.2995 κλείνουν από την 1η Ιανουαρίου 2008.
Άρθρο 6
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2008.
Ωστόσο, το άρθρο 2 εφαρμόζεται από την 1η Ιανουαρίου 2007.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 17 Δεκεμβρίου 2007.

Labels: 3
1
6